Վան Եղիազարյան

Վան Եղիազարյան (, նաև հայտնի է որպես Վան Նեմրա), հայ երաժիշտ։ Հայկական Նեմրա ալտերնատիվ ռոք խմբի հիմնադիր անդամն է, առաջատար վոկալիստը, կիթառահարը և երգահանը։

Վաղ կյանք 
Վան Եղիազարյանը ծնվել է 1992 թվականի օգոստոսի 28-ին, Երևանում։ Սովորել է Երևանի Վ.Դավթյանի անվան թիվ 149 միջնակարգ դպրոցում և յոթնամյա կրթություն ստացել Կոստանտին Սարաջևի անվան երաժշտական դպրոցի ջութակի բաժնում։ Բարձրագույն ուսումը շարունակել է Հայաստանի Պետական Տնտեսագիտական համալսարանի «Մարքեթինգ և բիզնեսի կազմակերպում» բաժնում։ Դեռ համալսարանի տարիներին հետաքրքրվել է ռոք երաժշտությամբ։ Առաջին անգամ ձեռքը կիթառ է վերցրել 17 տարեկան հասակում, կոտրված ակուստիկ կիթառով սկսել է ինքնուրույն սովորել կիթառ նվագել, չնայած, որ այդ գործիքով նվագելիս բազմաթիվ վնասվածքներ է ստացել։ Հենց այդ տարիներին են ստեղծվել երգչի (հետագայում արդեն Նեմրա խմբի) առաջին երգերը։ Հետագայում ձեռք է բերել էլեկտրակիթառ, որից հետո որոշել է հիմնել խումբ։

2011 թվականին եղբոր՝ Վասպուր Եղիազարյանի և ստեղնաշարահար Մարիաննա Կարակեյանի հետ համատեղ հիմնել է երաժշտական խումբ, որը 2012 թվականին պաշտոնապես անվանվել է Նեմրա։

Ծանոթագրություններ

Արտաքին հղումներ 
 Երգեցի, քանի որ հասկացա՝ ոչ ոք ինձնից լավ չէր կարող զգալ իմ գրած երգերը. Վան Նեմրա
 Վան Եղիազարյանի Ֆեյսբուքյան պաշտոնական էջը։
 Վան Եղիազարյանի Ինստագրամյան պաշտոնական էջը։

Հայաստանի ռոք երաժիշտներ
Հայկական ռոք
Ռոք երաժիշտներ
Հայ երաժիշտներ
Հայ երգահաններ
Հայ կիթառահարներ
Բեմական կեղծանուններ